Publication: Magyar Közlöny
Issue: MK-1999-35 (Year: 1999, Number: 35)
Era: 1990-2004
Section: az 5/1990. (IV. 12.) KöHÉM rendelethez]
Paragraph Index: 482

d) a jármű egyes szerkezeti részei biztonságosan betöltik-e funkcióikat, különös tekintettel az üzemeltetésük során rájuk ható igénybevételre, kopásra és korrózióra. 1.2.3. A járműre felszerelt minden tartozéknak és berendezésnek (akkor is, ha az nem kötelező) ki kell elégítenie az MR-ben foglalt előírásokat. 1.2.4. A forgalomba helyezés előtti és az időszakos vizsgálatra a járművet vizsgálatra alkalmas állapotban kell bemutatni. A vizsgálatot megelőzően a jármű tulajdonosa köteles gondoskodni a jármű tisztított állapotáról, valamint a szerszám nélkül eltávolítható — a vizsgálandó szerkezeti részeket takaró — tartozékok eltávolításáról. 1.2.5. A vizsgálat során a tanúsítványadó és a vizsgabiztos a jármű bemutatott állapotát bírálja el, amelynek során figyelembe veszi azokat a közvetlenül előre látható állapotromlásokat is, amelyek a jármű rendeltetésszerű, szokásos használata mellett a közlekedés biztonságát veszélyeztethetik. 1.2.6. A vizsgálatok végzése során a 2. pontban meghatározott vizsgáló eszközöket olyan módon kell alkalmazni, hogy azokkal a jármű megbontása nélkül (diagnosztikai módszerekkel) feltárható járműjellemzők megismerhetők és dokumentálhatók legyenek, ezért a vizsgálatok során kötelező használni a mérőeszköz dokumentálási és értékelési funkcióit is. 1.3. A forgalomba helyezés előtti vizsgálat technológiai eltérései A forgalomba helyezés előtti vizsgálat során az általános technológiát a következő eltérésekkel kell alkalmazni:

Source: https://magyarkozlony.hu/hivatalos-lapok/510312109e9376f2d3f7e8f515df70a5bb524563/dokumentumok/e4ad193a6b72d89387533e2a7329a002a9bb3f37/letoltes